*Aparatul de specialitate al Primarului*

*Direcția Economică*

*Serviciul Fond Funciar și Legile Proprietății*

Nr. 63176/15.12.2021

**RAPORT DE SPECIALITATE**

la proiectul de hotărâre privind aprobarea recoltării, prețului și modalității de valorificare a cantității de 495,32 mc., masă lemnoasă provenită din fondul forestier proprietate publică a municipiului Satu Mare, administrată de

Ocolul Silvic Satu Mare

 Direcția Silvică Satu Mare – Ocolul Silvic Satu Mare, administrator al fondului forestier proprietate publică a municipiului Satu Mare situat pe raza UAT Satu Mare si a UAT Viile Satu Mare, a depus cererea nr. 4856/08.12.2021 înregistrată la Primăria municipiului Satu Mare cu nr. 61694/08.12.2021 prin care solicită:

 **1.** Analizarea și aprobarea prețului și modului de valorificare pentru anul 2022 a masei lemnoase provenită din partizile 2100145402150 Ig – Viile Sau Mare; 2100145402130 Acc I - Noroieni; 2100145401180 Sr – Fazanerie; 1651957 Acc I - Noroieni; 1651945 Ig – Noroieni, făcând următoarea propunere:

 > 3,5 mc. bustean gater, masă lemnoasă fasonată – partida 2100145402150 Ig - cu vânzare directă către populație - la prețul de 378,15 lei/mc.;

 > 2,24 mc. bustean gater, masă lemnoasă fasonată – partida 2100145402130 Acc I - cu vânzare directă către populație - la prețul de 442,02 lei/mc.;

 > 2 mc. buștean gater, masă lemnoasă fasonată la drum auto – partida 2100145401180 Sr. - cu vânzare directă către populație - la prețul de 352,94 lei/mc.; *Deși cantitățile de 2,24 mc. din partida 2100145402130 Acc I și de 2 mc. din partida 2100145401180 Sr. au diametrul la capătul gros mai mare de 24 cm. și ar trebui valorificate prin licitație publică, cantitatea de masă lemnoasă sub 5 mc. nu* *prezintă interes pentru agenții economici conform mențiunii din adresa 4866/09.12.2021 trimisă de ing. Costescu Liviu, acestea sunt propuse a fi vândute direct către populație.*

 > 18.12 mc. bustean gater, masă lemnoasă fasonată – partida 1651957 Acc I cu vânzare prin licitație la prețul de 450 lei/mc.;

 > 28 mc. bustean gater, masă lemnoasă fasonată – partida 1651945 Ig Ținându-se cont de raportul nr. 4323/17.11.2021 întocmit de către șef district Podină Gheorghe prin care aduce la cunoștiință faptul că în urma procesului de sortare s-a observat că masa lemnoasă rezultată în urma lucrărilor de igienă are defecte multiple, reprezentanții Ocolului Silvic propun diminuarea prețului de vânzare a masei lemnoase de la **408,55 lei/mc.** la **300 lei/mc.** prin vânzare directă către populație. Se precizează în încheiere faptul că deși prețul propus este mai mic, valoarea totală a partizii este pe profit. În dovedirea defectelor multiple se atașează fotografii.

 **2.** Recoltarea, prețul și modul de valorificare pentru anul 2022 a masei lemnoase provenită din partizile parcurse cu tăieri secundare de curățiri și rărituri după cum urmează:

 > 10,77 mc. secundare curățiri, masă lemnoasă fasonată – partida 2100145402650 cu vânzare directă către populație;

 > 170 mc. secundare rărituri, masă lemnoasă fasonată – partida 2100145400090 cu vânzare directă către populație

 > 71,5 mc. secundare rărituri, masă lemnoasă fasonată – partida 2100145401190 cu vânzare directă către populație

 > 94,78 mc. secundare rărituri, masă lemnoasă fasonată – partida 2100145402720 cu vânzare directă către populație

 > 94,41 mc. secundare rărituri, masă lemnoasă fasonată – partida 2100145402730 cu vânzare directă către populație

 Administratorul a întocmit fundamentarea de preț raportându-se la specie și gradul de accesibilitate în parchet conform A.P.V. – urilor nr. 2100145402150; 2100145402130; 2100145401180; 1651957; 2100145400140 2100145402650; 2100145400090; 2100145401190; 2100145402720; 2100145402730.

 Prin compararea prețurilor de referință aprobate pentru anul 2021, cele propuse pentru aprobare pentru anul 2022 și cele din solicitarea reprezentanților Ocolului Silvic s-a constat că acestea din urmă sunt mai mari.

 Prin coroborarea prevederilor art. 1 lit. (q), art. 4 alin. (1), art. 6 alin. (1) lit. “e”, art. 20 alin (5), (6) precum și ale art. 45 alin. (1), (12) și (13) din H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică, cu modificările și completările ulterioare, apreciem îndreptățită solicitarea Ocolului Silvic Satu Mare.

 Având în vedere toate cele ce preced, proiectul de hotărâre privind “aprobarea recoltării, prețului și modalității de valorificare a cantității de 495,32 mc., masă lemnoasă provenită din fondul forestier proprietate publică a municipiului Satu Mare, administrată de Ocolul Silvic Satu Mare” , se înaintează Consiliului Local al municipiului Satu Mare cu propunere de aprobare.

 Director Executiv Şef Serviciu Fond Funciar și Legile Proprietății

 Ursu Lucia Ziman Doina